Corvinul Hunedoara – Oţelul Galaţi LIVE TEXT, ora 20:30, finala Cupei României, are o miză uriaşă pentru ambele echipe. Niciuna dintre ele nu a câştigat niciodată acest trofeu, iar cine se va impune va juca în preliminariile Europa League.
Cupa României este singurul trofeu care îi lipseşte lui Dorinel Munteanu pe banca celor de la Oţelul Galaţi. De cealaltă parte, Corvinul Hunedoara poate câştiga Cupa şi să ajungă direct din liga 2 în cupele europene.
Corvinul Hunedoara – Oţelul Galaţi LIVE TEXT, ora 20:30, finala Cupei României
După ce a dominat şi învins trei formaţii de prim eşalon, Corvinul joacă în ultimul act deşi este o nou-promovată în Liga 2! Hunedorenii lui Florin Maxim au disputat două tururi eliminatorii înainte de faza grupelor Cupei României Betano 2023/2024. Întâi au învins cu 4-1 pe Jiul Petroşani (Liga 3), apoi au trecut pe teren propriu cu 4-2, după ce au condus cu 3-0 la pauză!, de Csikszereda Miercurea Ciuc, colegă de competiţie în campionat.
Corvinul a câştigat grupa ei şi a bifat şi prima victimă de prim eşalon, cu această ocazie. După un 2-0 cu Chindia Târgovişte, la Hunedoara a pierdut Sepsi OSK Sf. Gheorghe, 0-1 cu gol marcat în minutul 57 de Manolache. Câştigarea grupei s-a consfinţit printr-un categoric 6-0 în deplasare cu Progresul Pecica (L3).
Din sferturile de finală, deja băieţii lui Maxim au început să scrie istorie cu litere mari! Un 4-0 de poveste cu CFR Cluj, urmat de un 3-1 cu FC Voluntari în semifinale, când, deşi egalaţi, ardelenii au avut forţa să se desprindă.
Oţelul joacă iar finala Cupei după ce în 2004 ajungea în premieră în această fază a competiţiei. După un 3-1 de încălzire la FC Bacău din Liga 3, meci cu trei penalty-uri, dintre care două pentru oaspeţi!, Oţelul lui Dorinel Munteanu s-a calificat în faza grupelor Cupei României Betano 2023/2024.
Un program deloc uşor, dar parcurs cu brio de ambiţioasa formaţie nou-promovată în L1: după 4-1 la SCM Zalău (L3), Oţelul a remizat acasă cu FCSB printr-un gol marcat în prelungiri, apoi în deplasare Dinamo, 3-3 la capătul unui meci în care au condus cu 3-1.
În sferturile de finală, reuşita lui Lameira din reprizele de prelungiri a însemnat eliminarea Universităţii Craiova pe terenul ei, 0-1. Semifinalele au fost depăşite după un 2-1 cu U Cluj, acasă, autogolul lui Chipciu din prelungiri împingând gălăţenii spre marea finală.
Cea mai mare performanţă a gălăţenilor în Cupa României datează de acum 20 de ani când, în sezonul 2003/2004 au ajuns în finală! Pe stadionul Cotroceni din Capitală, Oţelul pierdea însă, 0-2 cu Dinamo Bucureşti, goluri marcate după pauză de Vlad Munteanu şi Claudiu Niculescu.
Corvinul Hunedoara – Oţelul Galaţi – echipele probabile
Corvinul: Lefter – Fl. Iacob, Lică, A. Manolache, Velisar – Hrezdac, Bradu, Neacșa – M. Lupu, M. Coman, D. Pîrvulescu
Rezerve: Blaga, C. Roman, I. Pop, A. Nicolae, M. Chindriș, Hergheligiu, T. Mitran
Antrenor: Florin Maxim
Oțelul: Pap – Zhelev, Yabre, Cisse, Silva – Cisotti, Zivulic, Lameira – Maciel, Al. Pop, Bodișteanu
Rezerve: R. Stoian, Lovric, Ghiocel, Panait, Teles, Lamiera, I. Neagu, Gaitan, Rusevic
Antrenor: Dorinel Munteanu